Source: http://www.unric.org/fi/perustietoa-yksta/25922?start=2
Timestamp: 2017-04-27 09:11:30+00:00

Document:
I Luku - III Luku
Torstai, 27 huhtikuuta 2017 Siirry pääsisältöön
JPAGE_CURRENT_OF_TOTAL Kansainvälisen Tuomioistuimen perussääntö
1. Tuomioistuimen viralliset kielet ovat ranska ja englanti. Jos
asianosaiset sopivat, että koko oikeudenkäynti on tapahtuva ranskan
kielellä, julistetaan tuomio tällä kielellä. Jos asianosaiset sopivat,
että koko oikeudenkäynti on tapahtuva englannin kielellä, julistetaan
tuomio tällä kielellä. 2. Ellei ole sovittu siitä, mitä kieltä on käytettävä,
asianosaiset voivat oikeudessa esiintyessään käyttää kumpaa kieltä
ha-luavat. Siinä tapauksessa tuomioistuin julistaa tuomionsa sekä
ranskaksi että englanniksi ja määrää samalla, kumpi teksti on oleva
todistusvoimainen. 3. Asianosaisen pyynnöstä tuomioistuin voi oikeuttaa tämän käyttämään muutakin kieltä kuin ranskaa tai englantia. 40 artikla
1. Asiat saatetaan tuomioistuimen käsiteltäviksi, tapauksen mukaan,
joko ilmoittamalla sille tätä koskevasta erityisestä sopimuksesta tai
pääsihteerille osoitetulla kirjallisella hakemuksella; kummassakin
tapauksessa on mainittava riidan aihe ja riitapuolet. 2. Pääsihteerin on heti annettava hakemuksesta tieto kaikille asianomaisille. 3. Hänen tulee myös antaa siitä tieto Yhdistyneiden Kansakuntien
jäsenille pääsihteerin välityksellä samoin kuin muille valtioille,
joilla on oikeus esiintyä tuomioistuimessa. 41 artikla
1. Tuomioistuimella on valta, jos se katsoo olosuhteiden sitä vaativan,
osoittaa ne väliaikaiset toimenpiteet, joihin on ryhdyttävä kummankin
asiapuolen oikeuksien turvaamiseksi. 2. Lopullista tuomiota odotettaessa on ilmoitus
mainituista toimenpiteistä heti tehtävä asiapuolille ja
turvallisuusneuvostolle. 42 artikla
l. Asianosaisia edustavat asiamiehet. 2. Asianosaisilla voi myös olla apunaan tuomioistuimessa neuvonantajia tai asianajajia. 3. Tuomioistuimessa esiintyvien asianosaisten asiamiehet, neuvonantajat
ja asianajajat nauttivat sellaisia erioikeuksia ja vapauksia, jotka
ovat tarpeen heidän tehtäviensä hoitamiseksi riippumattomal-la tavalla.
1. Oikeudenkäynti jakaantuu kirjalliseen ja suulliseen menettelyyn. 2. Kirjallinen menettely käsittää kirjelmien, vastineiden ja
mahdollisten vastaselitysten samoin kuin kaikkien niihin liittyvien
asiapapereiden ja asiakirjojen saattamisen tuomioistuimen ja
asianosaisten tietoon. 3. Tämän tiedoituksen suorittaa pääsihteeri tuomioistuimen määräämässä järjestyksessä ja sen määräämän ajan kuluessa. 4. Jokainen asianosaisen esittämä asiakirja on annettava tiedoksi toiselle asiapuolelle oikeaksi todistettuna jäljennöksenä. 5. Suullinen menettely käsittää tuomioistuimen toimeenpaneman
todistajien, asiantuntijoiden, asiamiesten, neuvonantajien ja
asianajajien kuulemisen. 44 artikla
1. Jos tiedoittamisen tulee tapahtua muille henkilöille kuin
asianosaisten asiamiehille, neuvonantajille ja asianajajille, kääntyy
tuomioistuin suoraan sen valtion hallituksen puoleen, jonka alueella
tiedoittamisen tulee tapahtua. 2. Samoin on meneteltävä, jos itse paikalla on hankittava todistusaineistoa. 45 artikla
Suullista menettelyä johtaa puheenjohtaja ja hänen poissaollessaan
varapuheenjohtaja sekä, jos molemmat ovat estyneinä, iältään vanhin
läsnäolevista tuomareista. 46 artikla
Tuomioistuimen istunnot ovat julkisia, jollei tuomioistuin toisin
määrää tai jolleivät molemmat asiapuolet pyydä, että yleisöä ei ole
istuntoon päästettävä. 47 artikla
1. Jokaisesta istunnosta pidetään pöytäkirja, jonka pääsihteeri ja puheenjohtaja allekirjoittavat. 2. Ainoastaan nämä pöytäkirjat ovat todistusvoimaisia. 48 artikla
Tuomioistuin antaa määräyksiä oikeudenkäynnin ohjaamisesta ja määrää ne
muodot ja ajan, joiden puitteissa kummankin asiapuolen tulee antaa
loppulausuntonsa, sekä ryhtyy kaikkiin toimenpiteisiin, joita
todisteiden otto vaatii. 49 artikla
Tuomioistuin voi jo ennen suullista menettelyä pyytää asiamiehiä
esittämään tietyn asiakirjan tai antamaan selityksiä. Kieltäytyminen
todetaan asianmukaisesti. 50 artikla
Tuomioistuin voi milloin tahansa uskoa tietylle henkilölle,
järjestölle, toimistolle, toimikunnalle tai muulle elimelle tutkimuksen
toimittamisen tai asiantuntijanlausunnon antamisen. 51 artikla
Suullisessa menettelyssä esitetään todistajille ja asiantuntijoille
kaikki tarpeelliset kysymykset tuomioistuimen 30 artiklassa mainitun
ohjesäännön määräämässä järjestyksessä. 52 artikla
Vastaanotettuaan todistusaineiston ja suulliset todistukset
asettamiensa määräaikojen kuluessa tuomioistuin voi kieltäytyä
vastaanottamasta uusia suullisia tai kirjallisia todisteita, joita
toinen asiapuoli haluaa esittää toisen asiapuolen suostumuksetta. 53 artikla
1. Jos toinen asiapuoli jää saapumatta tuomioistuimeen tai jättää
puhevaltansa käyttämättä, voi toinen asiapuoli pyytää tuomioistuinta
ratkaisemaan asian tämän asiapuolen eduksi. 2. Ennen kuin tuomioistuin näin menettelee, sen on
vakuuttauduttava ei ainoastaan siitä, että se 36 ja 37 artiklan
mukaisesti on toimivaltainen, vaan myös siitä, että asiapuolen
vaatimukset ovat tosiasiallisesti ja oikeudellisesti perusteltuja. 54 artikla
1. Sitten kun asiamiehet, asianajajat ja neuvonantajat tuomioistuimen
valvonnan alaisina ovat esittäneet kaiken tarpeelliseksi katsomansa
aineiston, julistaa puheenjohtaja käsittelyn päättyneeksi. 2. Tuomioistuin poistuu neuvottelemaan annettavasta päätöksestä. 3. Tuomioistuimen neuvottelut ovat salaisia ja pysyvät sellaisina. 55 artikla
1. Tuomioistuimen päätökset tehdään läsnäolevien tuomarien äänten enemmistöllä. 2. Äänten jakautuessa tasan ratkaisee puheenjohtajan tai hänen sijaisensa ääni. 56 artikla
1. Päätöksen pitää olla perusteltu. 2. Siinä on mainittava päätöksentekoon osallistuneiden tuomarien nimet. 57 artikla
Jollei päätös kokonaisuudessaan tai osaksi ilmaise tuomarien yksimielistä mielipidettä, on jokaisella tuomarilla oikeus liittää siihen eriävä mielipiteensä. 58 artikla
Päätöksen allekirjoittavat puheenjohtaja ja pääsihteeri. Se julistetaan
julkisessa istunnossa, sen jälkeen kun tästä on asianmukaisesti
ilmoitettu asianosaisten edustajille. 59 artikla
Tuomioistuimen ratkaisu sitoo yksinomaan riitapuolia ja ainoastaan ratkaistuun asiaan nähden. 60 artikla
Päätös on lopullinen eikä siitä voida valittaa. Jos päätöksen
sisällyksestä ja kantavuudesta syntyy riitaa, on tuomioistuimen asiana
asianosaisen pyytäessä tulkita sitä. 61 artikla
1. Päätöksen tarkistamista voidaan hakea tuomioistuimelta ainoastaan
silloin, kun on tullut ilmi ratkaisevaa laatua oleva tosiseikka, joka
ennen tuomion julistamista oli sekä tuomioistuimelle että tarkistusta
pyytävälle asianosaiselle tuntematon ja edellyttäen ettei asianosainen
ole syypää tähän tietämättömyyteen. 2. Tarkistuskäsittelyn vireillepaneminen tapahtuu
tuomioistuimen päätöksellä, jossa nimenomaan todetaan senluonteisen
uuden tosiseikan olemassaolo, joka on omansa aiheuttamaan tarkistuksen,
sekä lausutaan julki, että tarkistushakemus tällä perusteella on
hyväksyttävissä. 3. Tuomioistuin voi tehdä tarkistuskäsittelyyn ryhtymisen riippuvaksi siitä, että sen päätös sitä ennen pannaan täytäntöön. 4. Tarkistushakemus on esitettävä viimeistään kuuden kuukauden kuluessa siitä, kun tällainen uusi tosiseikka on ilmaantunut. 5. Minkäänlaista tarkistushakemusta ei enää voida esittää sen jälkeen;
kun kymmenen vuotta on kulunut päätöksen julistamisesta. 62 artikla
1. Jos jokin valtio katsoo, että vireillä oleva riita voi vaikuttaa sen
oikeudellista laatua oleviin etuihin, se voi esittää tuomioistuimelle
hakemuksen, jossa se pyrkii väliintulevaksi asianosaiseksi. 2. Tuomioistuin päättää hakemuksesta. 63 artikla
1. Kun on kysymyksessä sellaisen sopimuksen tulkitseminen, jossa
sopimuspuolina on muitakin valtioita kuin riitapuolet, antaa
pääsihteeri viipymättä niille asiasta tiedon. 2. Kullakin näistä on oikeus esiintyä väliintulevana asianosaisena, mutta jos jokin niistä käyttää hyväkseen tätä oikeutta, on päätöksen sisältämä tulkinta sitä sitova. 64 artikla
Ellei tuomioistuin toisin määrää, suorittaa kukin asianosainen itse oikeudenkäyntikulunsa. << Edellinen - Seuraava >>	AJANKOHTAISTA
YK:n ympäristöohjelma etsii maailmalle uusia mestareita - Young Champions of the Earth. Oletko sinä yksi heistä?

References: tuomioistuin 
 tuomioistuin 

tuomioistuin 
 tuomioistuin 

Tuomioistuin 

Tuomioistuin 

Tuomioistuin 
 tuomioistuin 
 tuomioistuin 
 Tuomioistuin 
 Tuomioistuin 
 Tuomioistuin 
 tuomioistuin